Aṭas n wid ur nxeddem ara lemgirda ger uwadem akked udem, acku tudert n uwadem teqqen kan ɣer tin n uḍris id yessugen umaru, ma yella d amdan, d win yettidiren deg tilawt akken id yenna Muḥend Akli Salḥi “Awadem ittili kan deg uḍris, tudert-is teqqen ɣer tin n uḍris, tbeddu s wawalen imezwura n teḥkayt, tkeffu s tagara n tɣuri n teḥkay takken ad yili uwadem (am netta am umsawal d umsiwal) issefk ad yili uḍris. Ma yella d amdan, yettili di tilawt, ur yeḥwaǧ ara aḍris akken ad yili ”3.